પ્રશ્નનો ઉત્તર ખૂબ જ અઘરો છે કારણ કે આજે ’બિલાડીના ટોપ” ની માફક બોટલ્ડ વોટર બનાવતી કંપનીઓ ફૂટી નીકળતી જોવા મળે છે. ’બાર ગાઉએ બોલી બદલાય” તેમ આજે બાર ગાઉએ પાણીના પાઉચની કંપની બદલાય જાય છે. બજારમાં મળતું પીવાનું પાણી કે મિનરલ વોટર ખરેખર પીવાલાયક છે કે નહી એવી શંકાની નજરે જોવા કરતાં લોકો તેને આંખો મીંચીને ગટગટાવી જાય છે, પણ હકીકતે બજારમાં મળતું પાણી કદાચ સ્વાસ્થય માટે જોખમી પણ હોઇ શકે! હા, આજે સમય એવો આવ્યો છે કે, મિનરલ વોટર પણ આપણને માંદા પાડી શકે તેમ છે!